લાઈફ, જીવન, જિંદગી, આયખું અને બીજા ઘણાં શબ્દો. પણ મતલબ ફક્ત એક જ; જન્મથી મૃત્યુ સુધીનો આખો સમયગાળો. ફક્ત હૈયુ ધબકતું હોય એ પૂરતું નથી. દરરોજ શ્વાસ લેવાથી જ જિંદગી જીવાતી નથી, અનુભવવી પડે છે એને, સમજવી પડે છે. હસવું પડે છે અને રડવું પણ. શીખવું પડે છે નવું નવું, ક્યારેક નિરાશ થવાય છે, ક્યારેક સફળ થવા મળે છે. પણ જીવવું તો પડે જ છે અને એ પણ દરેકને પોતાનું જ જીવન, બીજાની જિંદગી જીવી શકાતી નથી. (સિવાય કે ક્યારેક ફિલ્મ અને નવલકથાનાં પાત્રોની કલ્પનાઓ કરવાથી કે ગમતી વ્યક્તિ વિશેની ઝંખનાની ભ્રમણામાં!)